title: Sklep Sveta z dne 29. aprila 2004 o zagotavljanju makrofinančne pomoči Albaniji in o razveljavitvi Sklepa 1999/282/ES

text:
Pomembno pravno obvestilo

|

32004D0580

2004/580/ES: Sklep Sveta z dne 29. aprila 2004 o dodelitvi makrofinančne pomoči Albaniji in o razveljavitvi Sklepa 1999/282/ES

Uradni list L 261 , 06/08/2004 str. 0116 - 0118

		Sklep Svetaz dne 29. aprila 2004o zagotavljanju makrofinančne pomoči Albaniji in o razveljavitvi Sklepa 1999/282/ES(2004/580/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 308 Pogodbe,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju naslednjega:(1) Komisija se je pred vložitvijo svojega predloga posvetovala z Ekonomsko-finančnim odborom.(2) Neposredno po kosovski krizi je Svet s Sklepom 1999/282/ES [2] odobril makrofinančno pomoč Albaniji v vrednosti do 20 milijonov EUR v obliki dolgoročnega posojila. Glede na plačilno bilanco, ki je boljša od pričakovane, albanski organi niso zaprosili za sprostitev te pomoči; torej jo je Komisija v letu 2001 črtala iz programa.(3) V okviru stabilizacijsko-pridružitvenega procesa, ki predstavlja podlago za odnose EU z regijo, je zaželeno, da se podprejo prizadevanja za trajno politično in gospodarsko stabilnost Albanije zaradi postopnega razvoja njenega polnega sodelovanja s Skupnostjo; to je tudi cilj stabilizacijsko-pridružitvenega sporazuma, ki je trenutno predmet pogajanj med Albanijo in EU.(4) Mednarodni denarni sklad (MDS) je 21. junija 2002 Albaniji odobril triletni program v okviru Sklada za zmanjševanje revščine in rast (Poverty Reduction and Growth Facility - PRGF) v znesku okrog 36 milijonov USD v podporo gospodarskemu programu organov v času od junija 2002 do junija 2005; načrtovano je, da bo iz tega zneska v letu 2004 izplačanih 11 milijonov USD.(5) V okviru nove triletne Strategije za pomoč državam (Country Assistance Strategy - CAS), ki jo je sprejela Svetovna banka 20. junija 2002, je načrtovano izplačilo 8 milijonov USD v 2004 v okviru Kreditnega programa za zatiranje revščine (Poverty Reduction Support Credit - PRSC).(6) Poleg navedene ocenjene finančne podpore, ki naj bi jo zagotovila Mednarodni denarni sklad in Svetovna banka, v letu 2004 ostaja precejšnja vrzel v financiranju, ki naj bi se pokrila, da se podprejo politični cilji, povezani s prizadevanji organov oblasti za reformo.(7) Skupnost je Albaniji že zagotovila makrofinančno pomoč; albanski organi so zaprosili za dodatno finančno pomoč mednarodnih finančnih institucij, Skupnosti in drugih dvostranskih donatorjev.(8) Makrofinančna pomoč Skupnosti Albaniji je primeren ukrep, s katerim se tej državi pomaga pri uresničevanju zunanjih finančnih potreb, vključno s krepitvijo njenih rezerv in proračunsko podporo.(9) Finančna pomoč Skupnosti v obliki kombinacije dolgoročnega posojila in nepovratnih sredstev je primeren ukrep za podporo trajnosti zunanjega finančnega položaja Albanije glede na njeno relativno nizko stopnjo razvoja.(10) To finančno podporo, zlasti nepovratna sredstva, bi bilo treba zagotoviti po tem, ko se preveri, ali je mogoča izpolnitev določenih finančnih in gospodarskih pogojev.(11) Zaradi zagotavljanja učinkovitega varstva finančnih interesov Skupnosti, ki so povezani s trenutno makrofinančno pomočjo, je treba predvideti ustrezne ukrepe Albanije, povezane s preprečevanjem goljufij in drugih nepravilnosti v zvezi s to pomočjo, ter nadzor Komisije in revizije Računskega sodišča.(12) Vključitev nepovratnih sredstev v pomoč ne vpliva na pristojnosti proračunskega organa.(13) S to pomočjo naj bi upravljala Komisija po posvetovanju z Ekonomsko-finančnim odborom.(14) Pogodba za sprejem tega sklepa ne predvideva drugih pooblastil kot tistih, ki so določena v členu 308 –SKLENIL:Člen 11. Skupnost da Albaniji na voljo makrofinančno pomoč v obliki dolgoročnega posojila in nepovratnih sredstev z namenom pomagati državi pri zadovoljevanju njenih zunanjih finančnih potreb, vključno s krepitvijo njenih rezerv in proračunsko podporo.2. V okviru te pomoči znaša glavnica skupnega zneska posojila največ 9 milijonov EUR, najdaljša doba zapadlosti pa je 15 let. Komisija ima pooblastila, da si v imenu Skupnosti za ta namen izposodi potrebne vire sredstev, ki bodo dana na razpolago Albaniji v obliki posojila.3. Znesek nepovratnih sredstev, dodeljenih v okviru pomoči, znaša največ 16 milijonov EUR.4. S finančno pomočjo Skupnosti upravlja Komisija ob tesnem posvetovanju z Ekonomsko-finančnim odborom in na način, skladen s sporazumom med MDS in Albanijo.5. Finančna pomoč Skupnosti se da na voljo za dve leti, začenši s prvim dnem začetka veljavnosti tega sklepa. Če okoliščine to zahtevajo, lahko Komisija, po posvetovanju z Ekonomsko-finančnim odborom, podaljša obdobje razpoložljivosti za največ eno leto.Člen 21. Komisija ima pooblastila, da se po posvetovanju z Ekonomsko-finančnim odborom z albanskimi organi sporazume glede ekonomske politike in finančnih pogojev v zvezi s to pomočjo, ki so navedeni v Memorandumu o soglasju. Ti pogoji so skladni s sporazumi iz člena 1(4).2. Pred dejanskim izvajanjem pomoči Skupnosti Komisija preveri zanesljivost albanskih finančnih krogov, upravnih postopkov in mehanizmov notranjega in zunanjega nadzora, ki so pomembni za to makrofinančno pomoč Skupnosti.3. Komisija v sodelovanju z Ekonomsko-finančnim odborom in usklajeno z MDS redno preverja, da je ekonomska politika Albanije skladna s cilji te pomoči in da so njena gospodarska politika in finančni pogoji izpolnjeni.Člen 31. Posojilo in nepovratna sredstva te pomoči da Komisija na voljo Albaniji v vsaj dveh obrokih. Ob upoštevanju določb člena 2 in zadovoljive ocene v skladu s členom 2(2) se prvi obrok sprosti na podlagi ustreznega napredka Albanije v okviru makroekonomskega programa pod trenutnim Skladom za zmanjševanje revščine in rast (PRGF) v okviru MDS.2. Ob upoštevanju določb člena 2 se drugi obrok in vsi morebitni nadaljnji obroki sprostijo na podlagi zadovoljivega izvajanja navedenega programa in ne prej kot tri mesece po sprostitvi predhodnega obroka.3. Sredstva se izplačajo Centralni banki Albanije. Končni prejemnik sredstev bo Centralna banka Albanije, v kolikor je pomoč namenjena krepitvi državnih rezerv, ali pa Ministrstvu za finance, če je namenjena za proračunsko podporo.Člen 4Ta pomoč se izvaja v skladu z določbami finančne uredbe, ki se uporablja za splošni proračun Evropskih skupnosti in njenimi izvedbenimi določbami. Memorandum o soglasju, ki se sklene z albanskimi organi, predvidi ustrezne ukrepe Albanije, povezane s preprečevanjem goljufij in drugih nepravilnosti v zvezi s to pomočjo. Predvideni so tudi nadzor Komisije, vključno z Evropskim uradom za boj proti goljufijam (OLAF), ki ima pravico opravljati preglede na kraju samem in inšpekcijski nadzor, ter revizije Računskega sodišča, ki se po potrebi opravijo na kraju samem.Člen 51. Aktivnosti v zvezi z zadolževanjem in posojanjem iz člena 1 se izvedejo na isti dan valutacije in ne smejo vplesti Skupnosti v spreminjanje ročnosti, v valutno ali obrestno tveganje ali kakršno koli drugo komercialno tveganje.2. Na zahtevo Albanije Komisija sprejme ustrezne ukrepe, s katerimi zagotovi, da se klavzula o predčasnem poplačilu vključi v kreditne pogoje in da se ta klavzula lahko uporabi.3. Na zahtevo Albanije in kadar okoliščine dovoljujejo izboljšanje obrestne mere posojil, lahko Komisija refinancira vse ali del prvotnega zadolževanja ali prestrukturira odgovarjajoče finančne pogoje. Aktivnosti v zvezi z refinanciranjem ali prestrukturiranjem se izvedejo ob upoštevanju pogojev, določenih v odstavku 1, in ne povzročijo podaljšanja povprečne ročnosti zadolževanja ali povečanja zneska neodplačanega kapitala, izraženega s trenutnim menjalnim tečajem, na dan refinanciranja ali prestrukturiranja.4. Vse stroške, ki bremenijo Skupnost in so neposredno povezani z zadolževanjem in posojanjem po tem sklepu, nosi Albanija.5. Ekonomsko-finančni odbor se obvešča o napredku pri aktivnostih iz odstavkov 2 in 3.Člen 6Komisija vsaj enkrat letno pred septembrom pripravi za Evropski parlament in Svet poročilo z oceno izvajanja tega sklepa v preteklem letu.Člen 7Sklep Sveta 1999/282/ES se razveljavi.Člen 8Ta sklep začne veljati z dnem objave v Uradnem listu Evropske unije.V Luxembourgu, 29. aprila 2004Za SvetPredsednikM. McDowell[1] Mnenje, dano z dne 31. marca 2004 (še ni bilo objavljeno v Uradnem listu).[2] UL L 110, 28.4.1999, str. 13.--------------------------------------------------


title: 2011/600/EU: Sklep Evropskega parlamenta z dne 10. maja 2011 o razrešnici glede izvrševanja proračuna Eurojusta za proračunsko leto 2009

text:
               27.9.2011

               SL

               Uradni list Evropske unije

               L 250/215

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Eurojusta za proračunsko leto 2009
   (2011/600/EU)
   EVROPSKI PARLAMENT,
   ob upoštevanju končnih letnih računovodskih izkazov Eurojusta za proračunsko leto 2009,
   ob upoštevanju poročila Računskega sodišča o letnih računovodskih izkazih Eurojusta za proračunsko leto 2009, skupaj z odgovori Eurojusta (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,
   ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (3), in zlasti člena 36 Sklepa,
   ob upoštevanju Uredbe Komisije (ES, Euratom) št. 2343/2002 dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0133/2011),

               1.

               podeli razrešnico upravnemu direktorju Eurojusta glede izvrševanja proračuna tega urada za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje upravnemu direktorju Eurojusta, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 144.

      (2)  UL L 248, 16.9.2002, str. 1.

      (3)  UL L 63, 6.3.2002, str. 1.

      (4)  UL L 357, 31.12.2002, str. 72.
    ---documentbreak---

               27.9.2011

               SL

               Uradni list Evropske unije

               L 250/216

         RESOLUCIJA EVROPSKEGA PARLAMENTA
   z dne 10. maja 2011
   s pripombami, ki so del sklepa o razrešnici glede izvrševanja proračuna Eurojusta za proračunsko leto 2009
   EVROPSKI PARLAMENT,
   ob upoštevanju končnih letnih računovodskih izkazov Eurojusta za proračunsko leto 2009,
   ob upoštevanju poročila Računskega sodišča o letnih računovodskih izkazih Eurojusta za proračunsko leto 2009, skupaj z odgovori Eurojusta (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,
   ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (3), in zlasti člena 36 Sklepa,
   ob upoštevanju Uredbe Komisije (ES, Euratom) št. 2343/2002 dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0133/2011),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

               B.

               ker je Parlament 5. maja 2010 upravnemu direktorju Eurojusta podelil razrešnico za izvrševanje proračuna agencije za proračunsko leto 2008 (5) in je v resoluciji, ki spremlja sklep o razrešnici, med drugim:

                           —

                           pozdravil sklenitev praktičnega dogovora o načinu sodelovanja med agencijo in Evropskim uradom za boj proti goljufijam z dne 24. septembra 2008,

                           —

                           se seznanil z ugotovitvijo Računskega sodišča, da je imela agencija v letu 2008 še vedno težave s prenosom proračunskih sredstev, čeprav se je zdelo, da je znesek nižji kot v prejšnjem letu (13 % končnih odobrenih proračunskih sredstev v primerjavi s 25 % proračunskih sredstev, prenesenih v letu 2007),

                           —

                           obžaloval, da je Računsko sodišče pri postopkih javnih naročil znova ugotovilo pomanjkljivosti tako kot v zadnjih treh letih,

               C.

               ker je proračun agencije v letu 2009 znašal 26 400 000 EUR, kar je 6,4 % več kot v proračunskem letu 2008,

      Uspešnost

               1.

               pozdravlja pobudo agencije, da ključne kazalnike uspešnosti vključi v načrte svojih enot za leto 2010; vseeno poziva agencijo, naj organ za podelitev razrešnice obvesti o teh ključnih kazalnikih in o njihovi povezavi s cilji, proračunom in delovnim programom agencije; meni, da bo dejansko povezovanje kazalnikov s cilji, proračunom in delovnim programom agencije zainteresiranim stranem omogočilo, da bolje ovrednotijo uspešnost agencije;

               2.

               pozdravlja pobudo agencije, ki je v razpredelnici, priloženi poročilu Računskega sodišča za leto 2009, predstavila primerjavo dejavnosti, izvedenih med letoma 2008 in 2009, kar organu za podelitev razrešnice omogoča, da učinkoviteje primerja uspešnost agencije v teh dveh letih;

      Prenos odobrenih proračunskih sredstev

               3.

               z zadovoljstvom ugotavlja, da Računsko sodišče nima pripomb glede stopnje prenosov in razveljavitev proračunskih sredstev v letu 2009;

               4.

               ugotavlja, da bi morala razrešnica za izvrševanje proračuna agencije bolj temeljiti na njeni uspešnosti poslovanja med celotnim letom;

               5.

               poziva, naj agencija organ za podelitev razrešnice obvesti o ukrepih, ki jih je sprejela, da bi preprečila prenose proračunskih sredstev v naslednje leto, ker se je tovrstna težava nenehno pojavljala v preteklih postopkih za podelitev razrešnice;

      Izboljšanje postopkov javnega naročanja

               6.

               čestita agenciji, ker je vzpostavila ukrepe za opredelitev tržne vrednosti ustreznih izdelkov/storitev pred začetkom postopka oddaje javnega naročila; meni, da je ta pobuda pomembno dejanje, ki bi mu morale slediti tudi preostale agencije; pozdravlja tudi letni načrt naročil agencije za leto 2009, ki je zelo pomagal oddelkom in službam agencije pri vodenju javnih razpisov; meni, da takšne pobude izboljšujejo navodila in nadzor odredbodajalca;

      Človeški viri

               7.

               izraža zaskrbljenost, ker je Računsko sodišče znova ugotovilo pomanjkljivosti pri načrtovanju in izvajanju postopkov zaposlovanja; ugotavlja zlasti, da je raven prostih delovnih mest še vedno visoka (24 %), čeprav je manjša kot v letu 2008 (26 %) in 2007 (33 %); v skladu s tem poziva agencijo, naj pripravi celovit akcijski načrt zaposlovanja, s katerim bo občutno zmanjšala delež prostih mest, ter naj o tem obvesti organ za podelitev razrešnice; ne glede na to pozdravlja namero agencije, da zmanjša delež prostih mest na manj kot 8 % do konca leta 2011;

               8.

               pozdravlja dosežek agencije, ki ji je v letu 2009 uspelo zmanjšati število začasnih uslužbencev, ki so opravljali naloge stalno zaposlenih delavcev, z 31 na 10; ne glede na to poziva agencijo, naj dodatno zmanjša število teh uslužbencev v skladu s priporočilom službe za notranjo revizijo;

               9.

               je seznanjen, da je agencija v letu 2009 začela izvajati nov postopek zaposlovanja, ki določa, da člani izbirne komisije povabijo na razgovor le kandidate, ki izkažejo vsaj 75-odstotno uspešnost na predhodnem ocenjevanju, medtem ko na rezervno listo uvrstijo le tiste z najmanj 75-odstotno uspešnostjo na razgovoru in na pisnem preizkusu znanja;

               10.

               izraža zaskrbljenost, ker je Računsko sodišče poročalo, da so tri od šestih delovnih mest na ravni srednjih vodstvenih delavcev (vodje oddelkov) v Eurojustu začasno zapolnili z uslužbenci, zaposlenimi kot „vršilci dolžnosti“; poudarja, da te razmere kažejo na težave pri privabljanju in ohranjanju pravega osebja; vseeno pozdravlja dejstvo, da namerava agencija sprejeti sklep, po katerem bo končna ocena kandidatov temeljila na kombinaciji ocene, ki je bila pridobljena ob izpolnitvi prijavnega obrazca, ter rezultata razgovorov in pisnih preizkusov znanja; meni, da ta pristop izboljšuje izbirne postopke agencije, saj na učinkovit način upošteva strokovnost vsakega kandidata;

      Notranja revizija

               11.

               je seznanjen, da so bila od 26 priporočil, ki jih je 31. decembra 2008 dala služba za notranjo revizijo, upoštevana le štiri (od tega dve „kritični“); poleg tega ugotavlja, da je služba za notranjo revizijo decembra 2009 izdala dodatno priporočilo in da je pri izvajanju 15 od preostalih 23 priporočil nastala zamuda, daljša od 12 mesecev; v skladu s tem poziva agencijo, naj organ za podelitev razrešnice obvesti o razlogih za takšno zamudo, in naj nemudoma ukrepa, da bo izboljšala postopek zaposlovanja, zmanjšala število začasnih uslužbencev, prestrukturirala kadrovsko službo, pripravila načrt za upravljanje človeških virov, pozorneje spremljala dejavnosti na področju človeških virov in znova pregledala vsebino registra izjem;

               12.

               pozdravlja pobudo agencije, da organu za podelitev razrešnice zagotovi letno poročilo o notranji reviziji agencije, ki ga pripravi služba za notranjo revizijo; meni, da je to znamenje preglednosti in primer najboljše prakse, ki mu morajo slediti vse druge zadevne agencije,

               13.

               glede drugih pripomb horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (6) o uspešnosti, finančnem poslovodenju in nadzoru agencij.

      (1)  UL C 338, 14.12.2010, str. 144.

      (2)  UL L 248, 16.9.2002, str. 1.

      (3)  UL L 63, 6.3.2002, str. 1.

      (4)  UL L 357, 31.12.2002, str. 72.

      (5)  UL L 252, 25.9.2010, str. 202.

      (6)  Sprejeta besedila, P7_TA(2011)0163 (glej stran 269 tega Uradnega lista).


title: 2007/823/ES: Sklep Sveta z dne 8. novembra 2007 o sklenitvi Sporazuma med Evropsko skupnostjo in Republiko Črno goro o poenostavitvi izdajanja vizumov

text:
               19.12.2007

               SL

               Uradni list Evropske unije

               L 334/108

         SKLEP SVETA
   z dne 8. novembra 2007
   o sklenitvi Sporazuma med Evropsko skupnostjo in Republiko Črno goro o poenostavitvi izdajanja vizumov
   (2007/823/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti ter zlasti člena 62(2)(b)(i) in (ii) v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Komisija se je v imenu Evropske skupnosti pogajala o Sporazumu z Republiko Črno goro o poenostavitvi izdajanja vizumov.

               (2)

               Sporazum je bil v imenu Evropske skupnosti podpisan dne 18. septembra 2007 s pridržkom njegove morebitne poznejše sklenitve v skladu s Sklepom Sveta, sprejetim dne 18. septembra 2007.

               (3)

               Sporazum bi bilo treba odobriti.

               (4)

               S Sporazumom je ustanovljen Skupni odbor za upravljanje Sporazuma, ki lahko sprejme svoj poslovnik. Primerno je zagotoviti poenostavljen postopek za sprejemanje stališča Skupnosti v tem primeru.

               (5)

               V skladu s Protokolom o stališču Združenega kraljestva in Irske ter Protokolom o vključitvi schengenskega pravnega reda v okvir Evropske unije, kakor sta priložena Pogodbi o Evropski uniji in Pogodbi o ustanovitvi Evropske skupnosti, Združeno kraljestvo in Irska ne sodelujeta pri sprejetju tega sklepa, ki zanju ni zavezujoč niti se v njiju ne uporablja.

               (6)

               V skladu s Protokolom o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri sprejetju tega sklepa, ki zanjo ni zavezujoč niti se v njej ne uporablja –

         SKLENIL:
   Člen 1
   Sporazum med Evropsko skupnostjo in Republiko Črno goro o poenostavitvi izdajanja vizumov se odobri v imenu Skupnosti.
   Besedilo Sporazuma je priloženo temu sklepu.
   Člen 2
   Predsednik Sveta da uradno obvestilo iz člena 14(1) Sporazuma (2).
   Člen 3
   Komisija, ki ji pomagajo strokovnjaki iz držav članic, zastopa Skupnost v Skupnem odboru strokovnjakov, ustanovljenem s členom 12 Sporazuma.
   Člen 4
   Stališče Skupnosti v okviru Skupnega odbora strokovnjakov glede sprejetja njegovega poslovnika v skladu s členom 12(4) Sporazuma sprejme Komisija po posvetovanju s posebnim odborom, ki ga imenuje Svet.
   Člen 5
   Ta sklep se objavi v Uradnem listu Evropske unije.

      V Bruslju, 8. novembra 2007

            Za Svet

            Predsednik

         R. PEREIRA

      (1)  Mnenje z dne 24. oktobra 2007 (še ni objavljeno v Uradnem listu).

      (2)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.
   SPORAZUM
   med Evropsko skupnostjo in Republiko Črno goro o poenostavitvi izdajanja vizumov
   EVROPSKA SKUPNOST, v nadaljnjem besedilu „Skupnost“,
   in
   REPUBLIKA ČRNA GORA,
   v nadaljnjem besedilu „pogodbenici“, STA SE –
   OB UPOŠTEVANJU evropske perspektive Republike Črne gore ter pogajanj o Stabilizacijsko-pridružitvenem sporazumu (SPS) med Evropsko skupnostjo in Republiko Črno goro,
   POTRJUJOČ namen tesnega sodelovanja v okviru prihodnjih struktur SPS za liberalizacijo vizumskega režima med Republiko Črno goro in Evropsko unijo v skladu s sklepi solunskega vrha med EU in državami zahodnega Balkana, ki je potekal 21. junija 2003,
   V ŽELJI, da kot prvi konkretni korak v smeri režima potovanj brez vizumov s poenostavitvijo izdajanja vizumov državljanom Republike Črne gore spodbujata stike med ljudmi, kar je pomemben pogoj za stabilen razvoj gospodarskih, humanitarnih, kulturnih, znanstvenih in drugih vezi,
   OB UPOŠTEVANJU, da so vsi državljani EU izvzeti iz vizumske obveznosti, kadar potujejo v Republiko Črno goro za obdobje do 90 dni ali so v tranzitu preko ozemlja Republike Črne gore,
   OB PRIZNAVANJU, da bi se v primeru ponovne uvedbe vizumske obveznosti za državljane EU s strani Republike Črne gore enake poenostavitve, kot so po tem sporazumu dodeljene državljanom Republike Črne gore, na podlagi vzajemnosti avtomatično uporabljale za državljane EU,
   OB PRIZNAVANJU, da poenostavitev vizumskih postopkov ne bi smela privesti do nezakonitega priseljevanja, ter ob posvečanju posebne pozornosti varnosti in ponovnemu sprejemu,
   OB UPOŠTEVANJU Protokola o stališču Združenega kraljestva in Irske ter Protokola o vključitvi schengenskega pravnega reda v okvir Evropske unije, ki sta priložena Pogodbi o Evropski uniji in Pogodbi o ustanovitvi Evropske skupnosti, ter potrjujoč, da se določbe tega sporazuma ne uporabljajo za Združeno kraljestvo in Irsko,
   OB UPOŠTEVANJU Protokola o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, ter potrjujoč, da se določbe tega sporazuma ne uporabljajo za Kraljevino Dansko –
   DOGOVORILI O NASLEDNJEM:
   Člen 1
   Namen in področje uporabe
   1.   Namen tega sporazuma je poenostaviti izdajanje vizumov za načrtovano bivanje za največ 90 dni v obdobju 180 dni za državljane Republike Črne gore.
   2.   V primeru ponovne uvedbe vizumske obveznosti za državljane EU ali nekatere kategorije državljanov EU s strani Republike Črne gore se enake poenostavitve, kot so po tem sporazumu dodeljene državljanom Republike Črne gore, na podlagi vzajemnosti avtomatično uporabljajo za zadevne državljane EU.
   Člen 2
   Splošna določba
   1.   Poenostavitve vizumskih postopkov, določene v tem sporazumu, se za državljane Republike Črne gore uporabljajo samo, če ti niso izvzeti iz vizumske obveznosti z zakoni in drugimi predpisi Skupnosti ali držav članic, s tem sporazumom ali drugimi mednarodnimi sporazumi.
   2.   Nacionalno pravo Republike Črne gore, držav članic ali Skupnosti se uporablja za zadeve, ki jih določbe tega sporazuma ne zajemajo, kot na primer za zavrnitev izdaje vizuma, za priznanje potnih listin, za dokazila o zadostnih sredstvih za preživljanje, za zavrnitev vstopa ter za ukrepe izgona.
   Člen 3
   Opredelitev pojmov
   V tem sporazumu:

               (a)

               „država članica“ pomeni vsako državo članico Evropske unije z izjemo Kraljevine Danske, Republike Irske in Združenega kraljestva;

               (b)

               „državljan Evropske unije“ pomeni državljana države članice, kakor je opredeljena v točki (a);

               (c)

               „državljan Republike Črne gore“ pomeni osebo, ki ima državljanstvo Republike Črne gore;

               (d)

               „vizum“ pomeni dovoljenje, ki ga izda, ali odločitev, ki jo sprejme država članica, potrebno za:

                           —

                           vstop zaradi načrtovanega bivanja do skupaj največ 90 dni v tej državi članici ali v več državah članicah,

                           —

                           vstop zaradi tranzita preko ozemlja te države članice ali več držav članic;

               (e)

               „oseba, ki zakonito prebiva“ pomeni državljana Republike Črne gore, ki ima dovoljenje oziroma je upravičen do bivanja nad 90 dni na ozemlju države članice na podlagi zakonodaje Skupnosti ali nacionalne zakonodaje.

         Člen 4
   Dokumentarna dokazila o namenu potovanja
   1.   Za utemeljitev namena potovanja v drugo pogodbenico za spodaj navedene kategorije državljanov Republike Črne gore zadostujejo naslednji dokumenti:

               (a)

               za člane uradnih delegacij, ki na podlagi uradnega povabila, naslovljenega na Republiko Črno goro, sodelujejo na srečanjih, posvetovanjih, pogajanjih ali v programih izmenjav ter na prireditvah, ki jih na ozemlju držav članic pripravijo medvladne organizacije:

                           —

                           pismo organa Republike Črne gore, ki potrjuje, da je prosilec član delegacije tega organa in potuje na ozemlje države članice z namenom sodelovanja na zgoraj navedenih prireditvah; dopisu je priložena kopija uradnega povabila;

               (b)

               za poslovneže in predstavnike poslovnih organizacij:

                           —

                           pisna prošnja subjekta, ki vabi: pravne osebe ali gospodarske družbe, urada ali podružnice take pravne osebe ali gospodarske družbe, državnih in lokalnih organov držav članic ali organizacijskih odborov trgovinskih in industrijskih sejmov, konferenc in simpozijev, ki potekajo na ozemljih držav članic; zahtevo potrdi Gospodarska zbornica, Unija delodajalcev Republike Črne gore ali Zveza podjetij Črne gore;

               (c)

               za voznike, ki opravljajo storitve mednarodnega prevoza blaga in oseb na ozemlja držav članic z vozili, ki so registrirana v Republiki Črni gori:

                           —

                           pisna prošnja nacionalnega združenja prevoznikov Republike Črne gore za mednarodni cestni prevoz z navedbo namena, trajanja in pogostosti potovanj;

               (d)

               za člane osebja na vlakih, hladilnih vagonih in lokomotivah, ki potujejo na ozemlja držav članic:

                           —

                           pisna prošnja pristojne železniške družbe Republike Črne gore z navedbo namena, trajanja in pogostosti potovanj;

               (e)

               za novinarje:

                           —

                           potrdilo ali drug dokument, ki ga izda strokovna organizacija in dokazuje, da je zadevna oseba kvalificiran novinar, ter dokument, ki ga izda njegov delodajalec in navaja, da je namen potovanja opravljanje novinarskega dela;

               (f)

               za udeležence znanstvenih, kulturnih in umetniških dejavnosti, vključno z univerzitetnimi in drugimi programi izmenjav:

                           —

                           pisna prošnja organizacije, ki vabi, za udeležbo pri teh dejavnostih;

               (g)

               za učence, študente, podiplomske študente in spremljajoče učitelje, ki potujejo zaradi študija ali strokovnega izobraževanja, vključno v okviru programov izmenjav in drugih šolskih dejavnosti:

                           —

                           pisna prošnja ali potrdilo o vpisu univerze, akademije, visoke šole ali šole, ki vabi, ali študentske izkaznice ali potrdila o tečajih, ki jih bo oseba obiskovala;

               (h)

               za udeležence mednarodnih športnih prireditev in osebe, ki jih spremljajo v strokovni ekipi:

                           —

                           pisna prošnja organizacije, ki vabi: pristojnih organov, državnih športnih zvez ali nacionalnih olimpijskih komitejev držav članic;

               (i)

               za udeležence uradnih programov izmenjav, ki jih organizirajo pobratena mesta:

                           —

                           pisna prošnja vodij uprave/županov teh mest;

               (j)

               za bližnje sorodnike – zakonca, otroke (vključno s posvojenimi), starše (vključno s skrbniki), stare starše in vnuke na obisku pri državljanih Republike Črne gore, ki zakonito prebivajo na ozemlju držav članic:

                           —

                           pisna prošnja osebe, ki vabi;

               (k)

               za obisk vojaških in civilnih grobov:

                           —

                           uradni dokument, ki potrjuje obstoj in ohranitev groba ter družinsko ali drugo razmerje med prosilcem in pokopanim;

               (l)

               za osebe, ki so na obisku zaradi zdravljenja, in osebe, ki jih morajo spremljati:

                           —

                           uradni dokument zdravstvene ustanove, ki potrjuje nujnost zdravstvene oskrbe v tej ustanovi in nujnost spremstva, ter dokazilo o zadostnih finančnih sredstvih za plačilo zdravljenja;

               (m)

               za osebe, ki so na obisku zaradi pogrebnih slovesnosti:

                           —

                           uradni dokument, ki potrjuje smrt, ter potrdilo o družinskem ali drugem razmerju med prosilcem in pokopanim;

               (n)

               za predstavnike organizacij civilne družbe, ko potujejo zaradi strokovnega izobraževanja, seminarjev, konferenc, tudi v okviru programov izmenjav:

                           —

                           pisna prošnja, ki jo izda organizacija, ki vabi, potrditev, da oseba zastopa organizacijo civilne družbe, in potrdilo ustreznega registra o ustanovitvi take organizacije, ki ga izda državni organ v skladu z nacionalno zakonodajo;

               (o)

               za predstavnike svobodnih poklicev, ki sodelujejo na mednarodnih sejmih, konferencah, simpozijih, seminarjih ali drugih podobnih prireditvah na ozemlju držav članic:

                           —

                           pisna prošnja organizacije, ki vabi, ki potrjuje, da zadevna oseba sodeluje na prireditvi;

               (p)

               za sodnike, ki sodelujejo v mednarodnih programih izmenjav, na simpozijih, seminarjih ali podobnih prireditvah za usposabljanje, ki potekajo na ozemlju držav članic:

                           —

                           pisna prošnja organizacije, ki vabi, za udeležbo pri teh dejavnostih;

               (q)

               za predstavnike verskih skupnosti v Republiki Črni gori:

                           —

                           pisna prošnja verske skupnosti, registrirane v Republiki Črni gori, z navedbo namena, trajanja in pogostosti potovanj;

               (r)

               za osebe, ki potujejo iz turističnih razlogov:

                           —

                           potrdilo ali dokaz o plačilu, ki ga izda potovalna agencija ali organizator potovanja, akreditiran(-a) s strani države članice v okviru lokalnega konzularnega sodelovanja, ki potrjuje rezervacijo organiziranega potovanja.

         2.   Pisna prošnja iz odstavka 1 tega člena vsebuje naslednje elemente:

               (a)

               za povabljeno osebo – ime in priimek, datum rojstva, spol, državljanstvo, številka osebnega dokumenta, čas in namen potovanja, število vstopov in po potrebi ime zakonca in otrok, ki spremljajo povabljeno osebo;

               (b)

               za osebo, ki vabi – ime, priimek in naslov ali

               (c)

               za pravno osebo, gospodarsko družbo ali organizacijo, ki vabi – polni naziv in naslov ter

                           —

                           če povabilo izda organizacija – ime in priimek ter položaj osebe, ki povabilo podpiše,

                           —

                           če vabi pravna oseba ali gospodarska družba ali pa urad ali podružnica takšne pravne osebe ali gospodarske družbe s sedežem na ozemlju države članice – registrska številka, kakor jo zahteva nacionalno pravo zadevne države članice.

         3.   Za kategorije oseb iz odstavka 1 tega člena se vse kategorije vizumov izdajajo po poenostavljenem postopku, ne da bi se zahtevala kakršna koli druga utemeljitev, vabilo ali potrditev glede namena potovanja, ki jo določa zakonodaja držav članic.
   Člen 5
   Izdajanje vizumov za večkratni vstop
   1.   Diplomatska in konzularna predstavništva držav članic izdajo vizume za večkratni vstop z veljavnostjo do 5 let za naslednje kategorije oseb:

               (a)

               za člane nacionalne vlade, parlamenta, ustavnega sodišča in vrhovnega sodišča, predsednika pritožbenega sodišča, predsednika upravnega sodišča, če s tem sporazumom niso izvzeti iz vizumske obveznosti, pri izvajanju njihovih nalog, in sicer z veljavnostjo, omejeno na njihov mandat, če je ta krajši od 5 let;

               (b)

               za stalne člane uradnih delegacij, ki na podlagi uradnega povabila, naslovljenega na Republiko Črno goro, redno sodelujejo na srečanjih, posvetovanjih, pogajanjih ali v programih izmenjav ter na prireditvah, ki jih na ozemlju držav članic pripravijo medvladne organizacije;

               (c)

               za zakonce in otroke (vključno s posvojenimi), ki so mlajši od 21 let ali vzdrževani, na obisku pri državljanih Republike Črne gore, ki zakonito prebivajo na ozemlju držav članic, z veljavnostjo, omejeno na obdobje veljavnosti njihovega dovoljenja za zakonito prebivanje.

         2.   Diplomatska in konzularna predstavništva držav članic izdajo vizume za večkratni vstop z veljavnostjo do enega leta za naslednje kategorije oseb, pod pogojem, da so te osebe v prejšnjem letu pridobile najmanj en vizum, ga uporabljale v skladu z zakoni o vstopu in bivanju na ozemlju obiskane države ter da obstajajo razlogi za prošnjo za izdajo vizuma za večkratni vstop:

               (a)

               za člane uradnih delegacij, ki na podlagi uradnega povabila, naslovljenega na Republiko Črno goro, redno sodelujejo na srečanjih, posvetovanjih, pogajanjih ali v programih izmenjav ter na prireditvah, ki jih na ozemlju držav članic pripravijo medvladne organizacije;

               (b)

               za poslovneže in predstavnike poslovnih organizacij, ki redno potujejo v države članice;

               (c)

               za voznike, ki opravljajo storitve mednarodnega prevoza blaga in oseb na ozemlja držav članic z vozili, ki so registrirana v Republiki Črni gori;

               (d)

               za člane osebja na vlakih, hladilnih vagonih in lokomotivah na mednarodnih vlakih, ki potujejo na ozemlja držav članic;

               (e)

               za predstavnike svobodnih poklicev, ki sodelujejo na mednarodnih sejmih, konferencah, simpozijih, seminarjih ali drugih podobnih prireditvah in redno potujejo v države članice;

               (f)

               za udeležence znanstvenih, kulturnih in umetniških dejavnosti, vključno z univerzitetnimi in drugimi programi izmenjav, ki redno potujejo v države članice;

               (g)

               za udeležence mednarodnih športnih prireditev in osebe, ki jih spremljajo v strokovni ekipi;

               (h)

               za novinarje;

               (i)

               za udeležence uradnih programov izmenjav, ki jih organizirajo pobratena mesta;

               (j)

               za študente in podiplomske študente, ki redno potujejo zaradi študija ali strokovnega izobraževanja, tudi v okviru programov izmenjav;

               (k)

               za osebe, ki morajo na redne obiske zaradi zdravljenja, in osebe, ki jih morajo spremljati;

               (l)

               za predstavnike verskih skupnosti, registriranih v Republiki Črni gori, ki redno potujejo v države članice;

               (m)

               za predstavnike organizacij civilne družbe, ki redno potujejo v države članice zaradi strokovnega izobraževanja, seminarjev, konferenc, tudi v okviru programov izmenjav;

               (n)

               za sodnike, ki sodelujejo v mednarodnih programih izmenjav, na simpozijih, seminarjih ali podobnih prireditvah za usposabljanje in redno potujejo v države članice.

         3.   Diplomatska in konzularna predstavništva držav članic izdajo vizume za večkratni vstop z veljavnostjo najmanj dveh let in največ 5 let za kategorije oseb iz odstavka 2 tega člena, pod pogojem, da so te osebe v prejšnjih dveh letih uporabljale enoletni vizum za večkratni vstop v skladu z zakoni o vstopu in bivanju obiskane države ter da so razlogi za prošnjo za izdajo vizuma za večkratni vstop še vedno veljavni.
   4.   Skupno trajanje bivanja oseb iz odstavkov 1 do 3 tega člena na ozemljih držav članic ne sme biti daljše od 90 dni v obdobju 180 dni.
   Člen 6
   Takse za obravnavanje prošenj za izdajo vizuma
   1.   Taksa za obravnavo prošenj državljanov Republike Črne gore za izdajo vizuma znaša 35 EUR.
   Zgoraj navedeni znesek se lahko ponovno preuči v skladu s postopkom iz člena 14(4).
   V primeru ponovne uvedbe vizumske obveznosti za državljane EU s strani Republike Črne gore taksa za vizum, ki jo zaračuna Republika Črna gora, ni višja od 35 EUR ali dogovorjenega zneska, če se taksa spremeni v skladu s postopkom iz člena 14(4).
   2.   Naslednje kategorije oseb so oproščene plačila takse za obravnavanje prošnje za izdajo vizuma:

               (a)

               člani nacionalne vlade, parlamenta, ustavnega sodišča in vrhovnega sodišča, predsednik pritožbenega sodišča, predsednik upravnega sodišča, osebe iz člena 5(1)(a), če s tem sporazumom niso izvzeti iz vizumske obveznosti;

               (b)

               bližnji sorodniki – zakonec, otroci (vključno s posvojenimi), starši (vključno s skrbniki), stari starši in vnuki na obisku pri državljanih Republike Črne gore, ki zakonito prebivajo na ozemlju držav članic;

               (c)

               člani uradnih delegacij, ki na podlagi uradnega povabila, naslovljenega na Republiko Črno goro, sodelujejo na srečanjih, posvetovanjih, pogajanjih ali v programih izmenjav ter na prireditvah, ki jih na ozemlju držav članic pripravijo medvladne organizacije;

               (d)

               učenci, študenti, podiplomski študenti in spremljajoči učitelji, ki potujejo zaradi študija ali strokovnega izobraževanja;

               (e)

               invalidi in po potrebi osebe, ki jih spremljajo;

               (f)

               osebe, ki so predložile dokazila o nujnosti svojega potovanja iz humanitarnih razlogov, vključno zaradi prejema nujnega zdravljenja, in oseba, ki takšno osebo spremlja, ali zaradi udeležbe na pogrebu bližnjega sorodnika ali zaradi obiska bližnjega sorodnika, ki je hudo bolan;

               (g)

               udeleženci mednarodnih športnih prireditev in osebe, ki jih spremljajo v strokovni ekipi;

               (h)

               udeleženci znanstvenih, kulturnih in umetniških dejavnosti, vključno z univerzitetnimi in drugimi programi izmenjav;

               (i)

               udeleženci uradnih programov izmenjav, ki jih organizirajo pobratena mesta;

               (j)

               novinarji;

               (k)

               upokojenci;

               (l)

               sodniki, ki sodelujejo v mednarodnih programih izmenjav, na simpozijih, seminarjih ali podobnih prireditvah za usposabljanje;

               (m)

               predstavniki verskih skupnosti, registriranih v Republiki Črni gori;

               (n)

               predstavniki organizacij civilne družbe, ki potujejo zaradi udeležbe na srečanjih, seminarjih, v programih izmenjav ali na tečajih usposabljanja;

               (o)

               predstavniki svobodnih poklicev, ki sodelujejo na mednarodnih sejmih, konferencah, simpozijih, seminarjih ali drugih podobnih prireditvah na ozemlju držav članic;

               (p)

               vozniki, ki opravljajo storitve mednarodnega prevoza blaga in oseb na ozemlja držav članic z vozili, ki so registrirana v Republiki Črni gori;

               (q)

               člani osebja na vlakih, hladilnih vagonih in lokomotivah na mednarodnih vlakih, ki potujejo na ozemlja držav članic;

               (r)

               otroci, mlajši od 6 let.

         Člen 7
   Trajanje postopkov obravnavanja prošenj za izdajo vizuma
   1.   Diplomatska in konzularna predstavništva držav članic sprejmejo odločitev o prošnji za izdajo vizuma v 10 koledarskih dneh od dneva prejema prošnje in dokumentov, potrebnih za izdajo vizuma.
   2.   Rok za sprejetje odločitve o prošnji za izdajo vizuma se lahko v posameznih primerih podaljša na največ 30 koledarskih dni, zlasti kadar je potrebna nadaljnja preučitev prošnje.
   3.   Rok za sprejetje odločitve o prošnji za izdajo vizuma se lahko v nujnih primerih skrajša na 3 delovne dni ali manj.
   Člen 8
   Odhod v primeru izgubljenih ali ukradenih dokumentov
   Državljani Evropske unije in Republike Črne gore, ki so izgubili svoje osebne dokumente ali katerim so bili ti dokumenti ukradeni med bivanjem na ozemlju Republike Črne gore ali držav članic, lahko zapustijo to ozemlje z veljavnimi osebnimi dokumenti za prehod meje, ki jih izdajo diplomatska ali konzularna predstavništva držav članic ali Republike Črne gore, brez vsakršnega vizuma ali drugega dovoljenja.
   Člen 9
   Podaljšanje vizuma v izrednih okoliščinah
   Državljanom Republike Črne gore, ki zaradi višje sile ne morejo zapustiti ozemelj držav članic do datuma, navedenega v njihovih vizumih, se veljavnost njihovih vizumov brezplačno podaljša v skladu z zakonodajo, ki jo uporablja država prejemnica, za čas, ki je potreben za njihovo vrnitev v državo njihovega prebivališča.
   Člen 10
   Diplomatski potni listi
   1.   Državljani Republike Črne gore, ki so imetniki veljavnih diplomatskih potnih listov, lahko vstopijo, zapustijo in so v tranzitu preko ozemelj držav članic brez vizumov.
   2.   Osebe iz odstavka 1 tega člena lahko bivajo na ozemlju držav članic do 90 dni v obdobju 180 dni.
   Člen 11
   Ozemeljska veljavnost vizumov
   Ob upoštevanju nacionalnih pravil in predpisov o nacionalni varnosti držav članic ter ob upoštevanju pravil EU o vizumih z omejeno ozemeljsko veljavnostjo imajo državljani Republike Črne gore pravico do potovanj po ozemljih držav članic, ki je enakovredna pravici državljanov Evropske unije.
   Člen 12
   Skupni odbor za upravljanje Sporazuma
   1.   Pogodbenici ustanovita Skupni odbor strokovnjakov (v nadaljnjem besedilu „Odbor“), ki ga sestavljajo predstavniki Evropske skupnosti in Republike Črne gore. Skupnost zastopa Komisija Evropskih skupnosti, ki ji pomagajo strokovnjaki iz držav članic.
   2.   Naloge Odbora so predvsem naslednje:

               (a)

               spremljanje izvajanja tega sporazuma;

               (b)

               predlaganje sprememb ali dopolnitev k temu sporazumu;

               (c)

               reševanje sporov, ki izhajajo iz razlage ali uporabe določb tega sporazuma.

         3.   Odbor se sestaja po potrebi na zahtevo ene od pogodbenic in najmanj enkrat letno.
   4.   Odbor sprejme svoj poslovnik.
   Člen 13
   Razmerje tega sporazuma do dvostranskih sporazumov med državami članicami in Republiko Črno goro
   1.   Od začetka veljavnosti ta sporazum prevlada nad določbami vseh dvostranskih ali večstranskih sporazumov ali dogovorov, ki so bili sklenjeni med posameznimi državami članicami in Republiko Črno goro, kolikor določbe slednjih sporazumov ali dogovorov zadevajo vprašanja, obravnavana v tem sporazumu.
   2.   Določbe dvostranskih sporazumov ali dogovorov, podpisanih med posameznimi državami članicami in Republiko Črno goro pred 1. januarjem 2007, ki predvidevajo izvzetje iz vizumske obveznosti za imetnike službenih potnih listov, se še naprej uporabljajo v obdobju 5 let po začetku veljavnosti tega sporazuma, brez poseganja v pravico zadevnih držav članic ali Republike Črne gore, da v tem petletnem obdobju odpovejo ali začasno odložijo izvajanje teh dvostranskih sporazumov.
   Člen 14
   Končne določbe
   1.   Pogodbenici ratificirata ali odobrita ta sporazum v skladu s svojimi postopki, Sporazum pa začne veljati prvi dan drugega meseca, ki sledi dnevu, ko se pogodbenici uradno obvestita o zaključku zgoraj navedenih postopkov.
   2.   Z odstopanjem od odstavka 1 tega člena ta sporazum začne veljati šele na dan, ko začne veljati Sporazum med Evropsko skupnostjo in Republiko Črno goro o ponovnem sprejemu oseb, če je ta dan poznejši od dneva iz odstavka 1 tega člena.
   3.   Ta sporazum se sklene za nedoločen čas, razen če je odpovedan v skladu z odstavkom 6 tega člena.
   4.   Ta sporazum se lahko spremeni s pisnim sporazumom pogodbenic. Spremembe začnejo veljati, ko se pogodbenici medsebojno uradno obvestita, da so zaključeni njuni nacionalni postopki, potrebni v ta namen.
   5.   Vsaka pogodbenica lahko začasno odloži izvajanje celotnega Sporazuma ali njegovega dela iz razlogov javnega reda, zaščite nacionalne varnosti ali varstva javnega zdravja. O odločitvi o začasni odložitvi izvajanja uradno obvesti drugo pogodbenico najpozneje 48 ur pred začetkom veljavnosti odločitve. Pogodbenica, ki je začasno odložila izvajanje tega sporazuma, nemudoma obvesti drugo pogodbenico o prenehanju obstoja razlogov za začasno odložitev izvajanja.
   6.   Vsaka pogodbenica lahko odpove ta sporazum s pisnim uradnim obvestilom drugi pogodbenici. Ta sporazum preneha veljati 90 dni po dnevu takega uradnega obvestila.

      V Bruslju dne osemnajstega septembra leta dva tisoč in sedem, v dvojniku v vseh uradnih jezikih pogodbenic, pri čemer je vsako od teh besedil enako verodostojno.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku Zajednicu

         За Република Черна гора
         Por la República de Montenegro
         Za Republiku Ċerná Hora
         For Republikken Montenegro
         Für die Republik Montenegro
         Montenegro Vabariigi nimel
         Για τη Δημοκρατία του Μαυροβουνίου
         For the Republic of Montenegro
         Pour la République du Monténégro
         Per la Repubblica del Montenegro
         Melnkalnes Republikas vārdā
         Juodkalnijos Respublikos vardu
         A Montenegrói Köztársaság részéről
         Għar-Repubblika ta' Montenegro
         Voor de Republiek Montenegro
         W imieniu Republiki Czarnogóry
         Pela República do Montenegro
         Pentru Republica Muntenegru
         Za Čiernohorskú republiku
         Za Republiko Črno goro
         Montenegron tasavallan puolesta
         För Republiken Montenegro
         Za Republiku Crnu Goru

   PRILOGA
   PROTOKOL K SPORAZUMU O DRŽAVAH ČLANICAH, KI SCHENGENSKEGA PRAVNEGA REDA NE IZVAJAJO V CELOTI
   Tiste države članice, ki jih schengenski pravni red zavezuje, vendar še ne izdajajo schengenskih vizumov, v pričakovanju ustreznega sklepa Sveta izdajajo nacionalne vizume, katerih veljavnost je omejena na njihovo lastno ozemlje.
   Te države članice lahko v skladu z Odločbo št. 895/2006/ES Evropskega parlamenta in Sveta enostransko priznajo schengenske vizume in dovoljenja za prebivanje za namene tranzita preko njihovih ozemelj.
   Ker se Odločba št. 895/2006/ES Evropskega parlamenta in Sveta ne uporablja za Romunijo in Bolgarijo, bo Evropska komisija predlagala podobne določbe, da tema državama omogoči, da za namene tranzita preko njihovih ozemelj enostransko priznata schengenske vizume in dovoljenja za prebivanje ter druge podobne dokumente, ki jih izdajo druge države članice, ki še niso v celoti vključene v schengensko območje.
   SKUPNA IZJAVA GLEDE DANSKE
   Pogodbenici se seznanjata, da se ta sporazum ne uporablja za postopke za izdajanje vizumov na diplomatskih in konzularnih predstavništvih Kraljevine Danske.
   V takih okoliščinah je zaželeno, da organi Danske in Republike Črne gore nemudoma sklenejo dvostranski sporazum o poenostavitvi izdajanja vizumov za kratkoročno bivanje s podobnimi pogoji, kakor veljajo v Sporazumu med Evropsko skupnostjo in Republiko Črno goro.
   SKUPNA IZJAVA GLEDE ZDRUŽENEGA KRALJESTVA IN IRSKE
   Pogodbenici se seznanjata, da se ta sporazum ne uporablja za ozemlje Združenega kraljestva in Irske.
   V takih okoliščinah je zaželeno, da organi Združenega kraljestva, Irske in Republike Črne gore sklenejo dvostranske sporazume o poenostavitvi izdajanja vizumov.
   SKUPNA IZJAVA GLEDE ISLANDIJE IN NORVEŠKE
   Pogodbenici se seznanjata s tesnimi odnosi med Evropsko skupnostjo ter Norveško in Islandijo, zlasti na podlagi Sporazuma z dne 18. maja 1999 o pridružitvi teh dveh držav k izvajanju, uporabi in razvoju schengenskega pravnega reda.
   V takih okoliščinah je zaželeno, da organi Norveške, Islandije in Republike Črne gore nemudoma sklenejo dvostranske sporazume o poenostavitvi izdajanja vizumov za kratkoročno bivanje s podobnimi pogoji, kakor veljajo po Sporazumu med Evropsko skupnostjo in Republiko Črno goro.
   SKUPNA IZJAVA GLEDE ŠVICARSKE KONFEDERACIJE IN LIHTENŠTAJNA
   (po potrebi)
   Če Sporazum med EU, ES in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda ter protokoli k temu sporazumu glede Lihtenštajna začnejo veljati pred zaključkom pogajanj z Republiko Črno goro, bo podobna izjava priložena tudi glede Švice in Lihtenštajna.
   IZJAVA EVROPSKE SKUPNOSTI O PREGLEDU VIZUMSKE OBVEZNOSTI ZA IMETNIKE SLUŽBENIH POTNIH LISTOV
   Ker se izvzetje imetnikov službenih potnih listov iz vizumske obveznosti, določeno v dvostranskih sporazumih ali dogovorih med posameznimi državami članicami in Republiko Črno goro, ki so bili podpisani pred 1. januarjem 2007, uporablja le v obdobju 5 let po začetku veljavnosti tega sporazuma in brez poseganja v pravico zadevnih držav članic ali Republike Črne gore, da v tem petletnem obdobju odpovejo ali začasno odložijo izvajanje teh dvostranskih sporazumov, bo Evropska skupnost ponovno preučila položaj imetnikov službenih potnih listov najpozneje 4 leta po začetku veljavnosti tega sporazuma, ob upoštevanju morebitne spremembe Sporazuma v ta namen v skladu s postopkom iz člena 14(4).
   IZJAVA EVROPSKE SKUPNOSTI O DOSTOPU PROSILCEV ZA VIZUM TER O USKLADITVI INFORMACIJ O POSTOPKIH ZA IZDAJO VIZUMOV ZA KRATKOROČNO BIVANJE IN DOKUMENTIH, KI JIH JE TREBA PREDLOŽITI S PROŠNJO ZA IZDAJO VIZUMA ZA KRATKOROČNO BIVANJE
   Ob priznavanju pomena preglednosti za prosilce za vizum Evropska skupnost poudarja, da je Evropska komisija 19. julija 2006 sprejela zakonodajni predlog prenovitve Skupnih konzularnih navodil o vizumih za diplomatska in konzularna predstavništva, ki obravnava vprašanje pogojev dostopa prosilcev za vizum do diplomatskih in konzularnih predstavništev držav članic.
   Evropska skupnost meni, da je treba glede informacij, ki jih je treba zagotoviti prosilcem za vizum, sprejeti ustrezne ukrepe:

               —

               na splošno je treba za prosilce zbrati osnovne informacije o postopkih in pogojih za prošnje za izdajo vizuma ter o veljavnosti vizumov,

               —

               Evropska skupnost bo sestavila seznam minimalnih zahtev za zagotovitev, da imajo prosilci Republike Črne gore na voljo usklajene in enotne osnovne informacije ter da se od njih načeloma zahteva predložitev enakih dokazil.

         Zgoraj navedene informacije, vključno s seznamom akreditiranih potovalnih agencij in organizatorjev potovanj, je treba v okviru lokalnega konzularnega sodelovanja kar najbolj razširiti v javnosti (na oglasnih deskah konzulatov, v obliki letakov, na spletnih straneh itd.).
   Diplomatska in konzularna predstavništva držav članic zagotovijo informacije o obstoječih možnostih za poenostavitev izdajanja vizumov za kratkoročno bivanje v okviru schengenskega pravnega reda za vsak primer posebej.
   IZJAVA EVROPSKE SKUPNOSTI O POENOSTAVITVAH ZA DRUŽINSKE ČLANE IN DOBROVERNE PROSILCE
   Evropska skupnost se seznanja s predlogom Republike Črne gore, da se širše opredeli pojem družinskih članov, ki bi morali biti upravičeni do poenostavljenih vizumskih postopkov, pa tudi s pomenom, ki ga Republika Črna gora pripisuje poenostavitvi gibanja za to skupino oseb.
   Z namenom olajšanja mobilnosti večjega števila oseb, ki imajo družinske vezi (zlasti sestre, bratje in njihovi otroci) z državljani Republike Črne gore, ki zakonito prebivajo na ozemljih držav članic, Evropska skupnost poziva konzularna predstavništva držav članic, da v celoti izkoristijo obstoječe možnosti pravnega reda Skupnosti za poenostavitev izdajanja vizumov tej kategoriji oseb, kar zlasti vključuje poenostavitev dokumentarnih dokazil, ki jih morajo predložiti prosilci, izvzetje iz plačila takse za obravnavo prošnje in po potrebi izdajanje vizumov za večkratni vstop.
   Evropska skupnost poleg tega poziva konzularna predstavništva držav članic, da v celoti izkoristijo te možnosti za poenostavitev izdajanja vizumov dobrovernim prosilcem.
   IZJAVA EVROPSKE SKUPNOSTI GLEDE POMORŠČAKOV
   V skladu z mednarodnimi sporazumi o mobilnosti civilnega ladijskega osebja Evropska skupnost poziva konzularna predstavništva držav članic, da v celoti izkoristijo obstoječe možnosti pravnega reda Skupnosti za poenostavitev izdajanja tranzitnih vizumov pomorščakom iz Črne gore. To zlasti vključuje poenostavitev dokumentarnih dokazil, ki jih morajo predložiti prosilci, in izdajanje tranzitnih vizumov za večkratni vstop.


title: Sklep Sveta z dne 29. junija 1998 o sklenitvi Sporazuma v obliki izmenjave pisem o spremembi in podaljšanju Sporazuma med Evropsko skupnostjo in Socialistično republiko Vietnam o trgovini s tekstilnimi izdelki in oblačili

text:
Pomembno pravno obvestilo

|

31998D0669

Uradni list L 319 , 27/11/1998 str. 0001 - 0070

		Sklep Svetaz dne 29. junija 1998o sklenitvi Sporazuma v obliki izmenjave pisem o spremembi in podaljšanju Sporazuma med Evropsko skupnostjo in Socialistično republiko Vietnam o trgovini s tekstilnimi izdelki in oblačili(98/669/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113, v povezavi s členom 228(2), prvi stavek, Pogodbe,ob upoštevanju predloga Komisije,ker je Komisija v imenu Evropske skupnosti s pogajanji uskladila Sporazum v obliki izmenjave pisem o spremembi in podaljšanju obstoječega Sporazuma med Evropsko skupnostjo in Socialistično republiko Vietnam o trgovini s tekstilnimi izdelki in oblačili [1];ker se je v skladu s Sklepom Sveta 98/136/ES [2] ta sporazum začasno uporabljal od 1. januarja 1998 do dokončanja postopkov, potrebnih za njegovo sklenitev;ker je treba Sporazum odobriti,SKLENIL:Člen 1V imenu Skupnosti se odobri Sporazum v obliki izmenjave pisem o spremembi in podaljšanju Sporazuma med Evropsko skupnostjo in Socialistično republiko Vietnam o trgovini s tekstilnimi izdelki in oblačili.Besedilo Sporazuma je priloženo k temu sklepu.Člen 2Predsednik Sveta je pooblaščen, da imenuje osebe, pooblaščene za podpis Sporazuma, ki zavezuje Skupnost.Člen 3Ta sklep se objavi v Uradnem listu Evropskih skupnosti.V Luxembourgu, 29. junija 1998Za SvetPredsednikR. Cook[1] Sklep Sveta 96/477/ES (UL L 199, 8.8.1996, str. 1).[2] UL L 41, 13.2.1998, str. 12.--------------------------------------------------